Lielvircavas muiža

Lielvircavas muiža (Groß-Würzau) ir bijusī muiža, kuras kungu māja atrodas Lielvircavas ciemā Platones pagastā.

 Vēsture 
Veco muižas kungu māju no 1803. līdz 1808. gadam cēla tās īpašnieks Dionīsijs fon Klopmans.
1822. gadā muižu nopirka Dītrihs fon Grothuss un 1829. gadā atdāvināja to savai meitai Adelheidei, kura apprecējās ar Vilhelmu fon Hānu. 19. gadsimta vidū kungu māju pārbūvēja klasicisma stilā, saglabājot interjera detaļas.

Pēc 1920. gada zemes reformas muižu sadalīja jaunsaimniecībās, bet kungu māju nodeva pagasta pašvaldībai, kura te ierīkoja izrīkojumu telpas un 1924. gadā pagasta četrklasīgo pamatskolu.

Pēc skolas slēgšanas muižas kungu mājā izveidoja izstāžu zāli un ekspozīciju telpas par muižas un 19. gadsimta modes vēsturi un vēsturiskajiem tērpiem. 
2021. gadā kādreizējo muižas īpašnieku dzimtas pēctecis Georgs Pēteris fon Klopmans uz 25 gadiem nodeva muižas kungu mājas labiekārtošanai savu kolekciju ar 19. gadsimta stila mēbelēm, sadzīves priekšmetiem, tekstilijām, gleznām, portretiem, zobeniem un ordeņiem.Lielvircavas muiža saņem vērtīgu kolekciju no barona jauns.lv 2021. gada 18. jūlijā

 Atsauces 

Kategorija:Platones pagasts